**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.249/6  (prot. Nr.6, 7.§) |  |

Par projektu “Digitālas Liepājas ostas

vēstures performances izveide

Liepājas bākā”

Pamatojoties uz Pašvaldību likuma 4. panta pirmās daļas 5. punktu un 10. panta pirmās daļas pirmo teikumu,Ministru kabineta 2023. gada 10. oktobra noteikumiem Nr.579 “Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam “Sabiedrības virzītas vietējās attīstības stratēģiju īstenošana””, Liepājas valstspilsētas un Dienvidkurzemes novada attīstības programmas stratēģiskajā daļā 2022.-2027. gadam definēto rīcības virzienu “RV6: Kultūrvide, tūrisms un sports”, Liepājas valstspilsētas un Dienvidkurzemes novada attīstības programmā 2022.-2027. gadam iekļauto rīcības un investīciju plāna projektu JPr\_196 “Digitālas Liepājas ostas vēstures performances izveide Liepājas bākā”, izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt projekta “Digitālas Liepājas ostas vēstures performances izveide Liepājas bākā” (turpmāk – Projekts) sagatavošanu un iesniegšanu finansējuma saņemšanai Eiropas Jūrlietu, zvejniecības un akvakultūras fonda (EJZAF) programmas zivsaimniecības attīstībai 2021.-2027. gadam pasākumā “Sabiedrības virzītas vietējās attīstības stratēģiju īstenošana” otrās projektu iesniegumu atlases kārtas ietvaros.

2. Apstiprināt Projekta kopējās attiecināmās izmaksas350 000,00 EUR(trīs simti piecdesmit tūkstoši *euro* un 00 centi) apmērā, no kurām:

2.1. EJZAF finansējums (90%) – 315 000,00 EUR;

2.2. Liepājas valstspilsētas pašvaldības līdzfinansējums (10%) – 35 000,00 EUR.

3. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 35 000,00 EUR (trīsdesmit pieci tūkstoši *euro* un 00 centi) apmērā.

4. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu 252 000 EUR (divi simti piecdesmit divi tūkstoši *euro* un 00 centi) apmērā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Attīstības pārvaldei, Juridiskajai daļai, Finanšu pārvaldei | |